CELEX: 62012CN0424
Language: lv
Date: 2012-09-18 00:00:00
Title: Lieta C-424/12: Lūgums sniegt prejudiciālu nolēmumu, ko 2012. gada 18. septembrī iesniedza Curtea de Apel Oradea (Rumānija) — SC Fatorie SRL/Direcția Generală a Finanțelor Publice Bihor

8.12.2012   
            
            
               LV
            
            
               Eiropas Savienības Oficiālais Vēstnesis
            
            
               C 379/15
            
         Lūgums sniegt prejudiciālu nolēmumu, ko 2012. gada 18. septembrī iesniedza Curtea de Apel Oradea (Rumānija) — SC Fatorie SRL/Direcția Generală a Finanțelor Publice Bihor
   
   (Lieta C-424/12)
   2012/C 379/25
   Tiesvedības valoda — rumāņu
   
      Iesniedzējtiesa
   
   
      Curtea de Apel Oradea
   
   
      Lietas dalībnieki pamata procesā
   
   
      Prasītāja: SC Fatorie SRL
   
   
      Atbildētāja: Direcția Generală a Finanțelor Publice Bihor
   
   
      Prejudiciālie jautājumi
   
   
               1)
            
            
               Vai Direktīvas 2006/112/EK (1) normas ļauj piemērot sankcijas, kas nozīmē, ka nodokļu maksātājs zaudē PVN atskaitīšanas tiesības, ja:
               
                           i)
                        
                        
                           rēķinu, kuru nodokļu maksātājs ir iesniedzis, lai īstenotu atskaitīšanas tiesības, trešā persona ir sagatavojusi kļūdaini, nepiemērojot atvieglojumu pasākumus;
                        
                     
                           ii)
                        
                        
                           nodokļu maksātājs ir samaksājis rēķinā norādīto PVN?
                        
                     
         
               2)
            
            
               Vai [Savienības tiesību] tiesiskās noteiktības princips ir pret tādu Rumānijas nodokļu iestāžu administratīvo praksi, kurā:
               
                           i)
                        
                        
                           sākotnēji ar neapstrīdamu administratīvu lēmumu atzīst PVN atskaitīšanas tiesības,
                        
                     
                           ii)
                        
                        
                           bet pēc tam atkāpjas no šī lēmuma un paredz nodokļu maksātāja pienākumu samaksāt valsts kasē PVN, attiecībā uz kuru sākotnēji tikušas ieviestas atskaitīšanas tiesības, kā arī nokavējuma procentus un sodu par kavēšanos?
                        
                     
         
               3)
            
            
               Tādos apstākļos, kuros:
               
                           i)
                        
                        
                           nodokļu maksātājs ir samaksājis PVN, ko trešā persona rēķinā ir norādījusi kļūdaini;
                        
                     
                           ii)
                        
                        
                           nodokļu iestādes nav veikušas nevienu aktīvu pasākumu, lai trešajai personai uzdotu labot kļūdaini sagatavoto rēķinu,
                        
                     
                           iii)
                        
                        
                           un šobrīd rēķina labojums nav iespējams trešās personas maksātnespējas dēļ, vai fiskālās neitralitātes princips attiecībā uz PVN pieļauj, ka nodokļa maksātājs zaudē savas tiesības uz PVN atskaitīšanu?
                        
                     
         
      (1)  Padomes 2006. gada 28 novembra Direktīva 2006/112/EK par kopējo pievienotās vērtības nodokļa sistēmu (OV L 347, 1. lpp.).